SET ปิดเย็นบวก 15.48 จุด ขานรับปัจจัยนอกปท.ดี-แรงซื้อหุ้นบิ๊กแคป-เก็งงบฯ Q3/60 หนุน
SET ปิดเย็นบวก 15.48 จุด ขานรับปัจจัยนอกปท.ดี-แรงซื้อหุ้นบิ๊กแคป-เก็งงบฯ Q3/60 หนุน โดยดัชนีปิดตลาดวันนี้ อยู่ที่ระดับ 1,688.64 จุด บวก 15.48 จุด หรือ 0.93% มูลค่าซื้อขาย 6.20 หมื่นลบ.
2 ต.ค. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,688.64 จุด บวก 15.48 จุด หรือ 0.93% มูลค่าซื้อขาย 6.20 หมื่นลบ.
10 หุ้นดันดัชนีวันนี้

ตลาดหุ้นเอเชีย

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ดีกว่าตลาดหุ้นในภูมิภาคเอเชียที่ส่วนใหญ่อยู่ในแดนบวก จากการเก็งแผนปฏิรูปภาษีของนายโดนัลด์ ทรัมป์ ประธานาธิบดีสหรัฐ และความเชื่อมั่นทางธุรกิจของกลุ่มผู้ผลิตรายใหญ่ของญี่ปุ่น (ทังกัน) ประจำไตรมาส 3/60 ก็ออกมาสูงสุดในรอบ 10 ปี รวมถึงดัชนี PMI ภาคการผลิตเดือนก.ย.ของยุโรปก็ออกมาดี สูงสุดในรอบเกือบ 7 ปี
โดยบ้านเราก็ได้รับแรงซื้อจากหุ้นขนาดใหญ่ ซึ่งคาดว่าจะเป็นแรงซื้อของบรรดานักลงทุนต่างชาติ, สถาบัน และพอร์ตโบรกเกอร์ โดยเข้ามาเล่นเก็งผลประกอบการงวดไตรมาส 3/60 ที่คาดว่าจะออกมาดี และยังเล่นเก็งดัชนีฯปี 61 ที่ต่างก็มองระดับดัชนีฯจะขึ้นไปแถว 1,800 จุด ทั้งนี้ ถ้าดัชนีฯปรับตัวขึ้นไปเร็ว Upside ก็จะเหลือน้อย ทำให้อาจไปได้ไม่ไกล
ส่วนแนวโน้มการลงทุนในวันพรุ่งนี้ (3 ต.ค.) นายศราวุธ กล่าวว่า ให้ระวังแรงขายทำกำไรหลังจากที่วันนี้ดัชนีฯปรับตัวขึ้นไปเร็ว พร้อมให้แนวรับ 1,675 จุด ส่วนแนวต้าน 1,690 จุด